قاشقای تورکلری آیاقدا.
گئچن گونلرده بیر تلویزیون پروگرامیندا قاشقای قادینلارینی قاراچی/کولی دئیه آدلاندیران تانینمیش یازار و اونیورسیته خوجاسی صادق زیباکلاما قاشقای تورکلریندن تپکی یاغیر.
اؤزللیکله سوسیال مئدیادا عصیان ائدن قاشقایلار، بو افاده ایله زیباکلامین هم قاشقای قادینلارینا هم ده قاراچی توپلومونا حقارت ائدیگینی دیله گتیررک بو شخصین عذر دیله‌مه‌سینی ایسته‌ییرلر.
قاشقایلار، شیراز و شهرضا شهرلرینده صرف ائدیلن سؤزلره قارشی اللرینده‌کی یازلارلا کؤچه‌یه چیخاراق اعتراضلارینی دیله گتیردیلر.
آیریجا سوسیال مئدیاداکی قاشقای صحیفه‌لری قاشقایلاری بوگون جمعه ساعات 15ده شیرازدا فارس استانداری بناسینین اؤنونده اعتراضا چاغیردی.
زیباکلام ایسه رسمی فیسبوک صحیفه‌سینده توهین ائتدیگینی قبول ائتمه‌یرک، بیر مثال وئردیگینی و بو مثال ایسه باتیلی‌لارین، قاشقای و ایران کولی قادینلاری حاقیندا آراشیدیرمالاری ایله ایلگیلی اولدوغونو ساووندو. صادق زیباکلام یازیسینین سونوندا غرضی اولمادیغینی و بوتون بونلارا باخمایاراق قاشقایلاردان "خاضعانه و صمیمانه" عذر ایسته‌دیگینی بیلدیردی.
